પ્રથમ ઓલિમ્પિક રમતોત્સવનો શુભ આરંભ ૬ઠ્ઠી એપ્રિલ, ૧૮૯૬માં ગ્રીસના એથેન્સ શહેરમાં થયો ત્યારે કહેવાય છે કે અત્યારે જેમ શક્તિ અને જુસ્સો વધારવા માટે સ્ટીરોઇડઝ જેવા વિવિધ ઔષધોનો ખેલાડીઓ ઉપયોગ કરે છે તેવી જ રીતે પ્રથમ ઓલિમ્પિક વખતે લસણનો ઉપયોગ energies – તાકાત વધારનાર તરીકે કરતાં હતાં. જો કે આ આખીય બાબતના મૂળમાં કોઈ સબળ પુરાવાનો ઉલ્લેખ ક્યાંય જોવા મળતો નથી. પણ ઉપરની ઘટનાને આધારે કેટલાક વૈજ્ઞાનિકોએ લસણની શારીરિક સામર્થ્ય વધારવાની ક્ષમતા વિષે ઉંદરો પર અભ્યાસ કર્યો છે. અને તેના પ્રાથમિક અહેવાલોના આધારે જાણી શકાયું કે લસણથી ઉંદરોનું શારીરિક સામર્થ્ય વધ્યું હતું. ઉપરાંત તેમની તરવાની ક્ષમતા પણ વધી હતી.